เป็นเนื้องอกหรือมีโหนกบริเวณหลังคอช่วงไหลต้องใช้จ่ายค่าผ่าตัดเท่าไรค่ะ
สวัสดีค่ะ ก้อนเนื้อที่อยู่บริเวณคอด้านหลัง อาจเป็น1. ก้อนซีสต์ไขมันใต้ผิวหนัง (sebaceous cyst)2. ก้อนเนื้องอกชนิดต่างๆ เช่น ก้อนเนื้องอกไขมัน ก้อนเนื้องอกหลอดเลือด เป็นต้น3. ก้อนเนื้องอกของกระดูกสันหลังบริเวณคอ4. เป็นส่วนของกระดูกสันหลังบริเวณคอที่ผิดรูป5. มีไขมันไปสะสมจากการมีโรค Cushign' s syndrome6. เป็นต่อมน้ำเหลืองที่โตขึ้นจากสาเหตุต่างๆ เช่น มีการติดเชื้อหรือมีแผลบริเวณผิวหนังใกล้เคียงหรือหนังศีรษะ มีหูอักเสบ หรือเกิดจากมะเร็งต่อมน้ำเหลือง เป็นต้นควรไปพบแพทย์เพื่อตรวจวินิจฉัยก่อนว่าเกิดจากโรคใด บางโรคอาจไม่ต้องอาศัยการผ่าตัดก็ได้ค่ะ ส่วนค่าใช้จ่ายในการรักษา ก็จะขึ้นอยู่กับแต่ละสถานพยาบาล สามารถสอบถามได้ยังสถานพยาบาลที่ต้องการจะไปก่อนที่จะเริ่มการรักษาได้ค่ะแต่หากมีสิทธิในการรักษาต่างๆ เช่น ข้าราชการ ประกันสังคม ประกันสุขภาพ (30 บาทหรือบัตรทอง) ประกันชีวิต ก็สามารถไปรับการรักษายังโรงพยาบาลที่ได้ขึ้นสิทธิไว้ โดยไม่ต้องเสียค่าใช้จ่ายค่ะ